Steve Bauer

Steven Todd «Steve» Bauer, (St. Catharines, Kanada, 1959ko ekainaren 12a) txirrindulari kanadar ohia da, profesionala 1984tik 1996ra. Erretiratu ostean, "Steve Bauer Bike Tours" enpresa sortu zuen.

 Kirol ibilbidea 
1984an, bigarren sailkatu zen Olinpiar Jokoetako errepide proban, Alexi Grewalen atzetik. Jokoak amaitu eta gero, profesionaletara pasatu zen eta hirugarren amaitu zen Bartzelonako Munduko errepideko txapelketan, Claude Criquielionen eta Claudio Cortiren atzetik. 

1988an, Frantzaiko Tourreko lehenbiziko etapa irabazi eta elastiko horia 5 egunez jantzi zuen, Parisen sailkapen orokorreko 4. postuan amaitu zelarik. Urte berean, Munduko errepideko txapelketan, Renaixen, deskalifikatua izan zen, azken esprintean Claude Criquielion segurtasun hesien kontra bultzatzeagatik. 

1990ean, bigarren sailkatu zen Paris-Roubaixen, Eddy Planckaert milimetro gutxiko aldeagatik gailendu zitzaiolarik. Urte bereko Frantziako Tourrean, lau txirrindulariko ihesaldi batean sartu zen, Ronan Pensec, Claudio Chiappucci eta Frans Maassenekin batera. Talde horrek, faboritoen tropelari hainbat minutuko aldea atera zion eta Bauerrek liderreko maillot horia jantzi zuen, astebetez mantenduko zuena.

2008tik 2012ra, Team Race Pro taldeko kirol zuzendaria izan zen. 2017tik 2018ra,  BMC Racing taldeko VIP zerbitzuetako zuzendari lanetan aritu zenSteve Bauer joins BMC Racing, eta 2019tik 2020ra talde horretako kirol zuzendaria izan zen. 2021an, Astana-Premier Tech taldearekin kontratua sinatu zuen lan berbera egitekoLutsenko extends with Astana-Premier Tech and Steve Bauer joins staff.

 Palmaresa errepidean 

 Sailkapen orokorra Itzuli Handietan eta Munduko txapelketan 
 Lasterketa  1984  1985  1986  1987  1988  1989  1990  1991  1992  1993  1994  1995  1996 Italiako Giroa — — 45. 10. — — — — 92. 89. — — — Frantziako Tourra — 10. 23. 74. 4. 15. 27. 97. UT 101. UT 101. — Espainiako Vuelta — — — — — — — — — — — — — 24px Munduko errepideko txapelketa3. 20. 69. 13. KAN 13. 19. UT UT — UT — —
—: ez zuen parte hartu
UT: utzi, ez zuen amaitu
KAN: kanporatua

 Palmaresa pistan 
1981
 20px Kanadako puntukako txapelketa
1982
 20px Kanadako puntukako txapelketa

 Erreferentziak 

 Kanpo estekak 

  Steve Bauer Bike Tour

Kategoria:Ontarioarrak
Kategoria:Txirrindulari ohiak
Kategoria:Kanadako txirrindulariak
Kategoria:1984ko Udako Olinpiar Jokoetako txirrindulariak
Kategoria:1996ko Udako Olinpiar Jokoetako txirrindulariak
Kategoria:1984ko Udako Olinpiar Jokoetako dominadunak
Kategoria:Kanadako zilarrezko dominadun olinpikoak